Fantasy. Pigen Hirka er meget mere end haleløs og Odinsbarn, hun er som datter af mægtige Graal udset til at redde de blinde og bringe Evnen tilbage Her finst tittulin Ummæli Hirka har valgt at rejse til’ de ligfødtes’ verden, hvor hun er ventet med længsel af nogle og med skepsis af andre. Fra det øjeblikket hun sætter sine ben i Ginnungad må hun kæmpe mod åbenlyse og skjulte fjender, mod sig selv og mod tiden, hvis hun skal opnå at få muligheden for at redde ikke kun Rime, men også hele Ymslanda. Mens Hirka kæmper i Ginnungad, forsøger Rime, som er tilbage i Ymslanda, at advare og forberede folket dér mod den kommende krig mod de’ ligfødte,’ men også Rime må kæmpe hårdt mod både fjender og tiden. 3. del af Ravneringene er så absolut den bedste. Stil og sprog er som i de forrige bøger, men der er skruet op for tempoet og spændingen. Det er en af de bøger, hvor man bare ikke har lyst til at holde med læse. Det er let at indleve sig i både Hirkas og Rimes dilemmaer, problemer og valg–og dem er der en del af for dem begge: både de valg som’ kun’ er personlige, men også de valg der vil få uomgørlige konsekvenser for alle tre verdener.